Volentes autem detrimentis occurrere, quæ ex frequenti Priorum mutatione eueniunt: Statuimus vt Cōuentuales Priores, sicut superius diximus, instituti, non destituantur,  hoc iudicio diffinitorum in Capitulo generali, nisi aliqua causa emergat manifesta, pro qua domnus Abbas eū remouere compellatur. Confirmationes quassamus, nisi certis ex causis, scilicet, si domorum dilapidatores, si inobediētes  rebelles, si infames  incontinentes, vel ad maiorē vtilitatē fuerint promouendi. Quod  de iunioribus Prioribus volumus obseruari, vnde literis eos non oportet inniti, quamuis de non remouendo, literas habeant confirmationis. Super quo nobis, a pluribus derogatur. Ex hoc enim  deuotio contra matricem Ecclesiam potest surripere,  materia inobedientiæ ac rebellionis oriri. Sit ergo eis ista institutio, vice confirmationis.